##

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

# Številka: 9000-005/2019 - 02

Datum: 4. 4. 2019

**ZAPISNIK**

**4. redne seje sveta Občine Vitanje,**

**ki je bila v četrtek, 4. 4. 2019, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Anton Kuzman, Andraž Pogorevc, Simon Golenač, Marija Jeseničnik, Milan Ovčar, Anton Slatinek, Viljem Petaci, Andrej Poklič, Rok Zlodej.

Ostali prisotni:

1. Predsednica nadzornega odbora Marjana Rančnik,
2. Vabljeni gosti: Irena Vozlič Stjepčević, direktorica, in Metka Hrastnik, vodja finančno računovodske službe, iz Lambrechtovega doma, Peter Mauc, direktor Komunale Vitanje,
3. Občinska uprava: Mojca Vodušek, mag., skupna občinska uprava za računovodstvo, Gorazd Fric in Romana Holobar,
4. Predsedniki vaših in trške skupnosti: Andrej Rotovnik, Stanko Gorjup, Simon Sojč, Ivan Založnik, Drago Lužnik, Simon Krajnc in Silvo Klemenc,
5. Mediji: Kornelija Kamenik za Novice Radio Rogla.

Potek seje:

1. Ugotovitev navzočnosti: V odsotnosti župana je sejo vodil podžupan Milan Hrovat. Podžupan je pozdravil svetnike in goste, ugotovil prisotnost 10 svetnikov in sklepčnost odločanja občinskega sveta. Skladno s četrtim odstavkom 33. člena Statuta Občine Vitanje (UGSO, št. 49/2017 in 4/2019) podžupan Hrovat kot predsedujoči ni glasoval pri sklepih v posameznih točkah dnevnega reda.
2. Na zapisnika 3. redne seje in 1. izredne seje ni bilo pripomb. Občinski svet je soglasno (10 ZA) sprejel

**SKLEP: Občinski svet potrdi predlog zapisnika 3. redne dne 25. 1. 2019 in predlog zapisnika 1. izredne seje občinskega sveta dne 28. 3. 2019.**

1. K poročilu o izpolnitvi sklepov ni bilo pripomb in soglasno (10 ZA) je bil sprejet

**SKLEP: Občinski svet se seznani in potrdi poročilo o izpolnitvi sklepov 3. redne in 1. izredne seje.**

**Predlagan dnevni red:**

1. Obravnava zaključnega računa proračuna za leto 2018;
2. Obravnava poročila Nadzornega odbora Občine Vitanje;
3. Obravnava vloge in oblikovanje mnenja o kandidatki za ravnateljico OŠ Vitanje;
4. Obravnava predloga Letnega programa športa;
5. Obravnava predloga odloka o ustanovitvi svetov vaških in trške skupnosti Vitanje;
6. Obravnava predloga odloka o spremembi odloka o ustanovitvi delovnih teles Občinskega sveta Občine Vitanje;
7. Imenovanje nadzornega odbora Komunale Vitanje;
8. Obravnava elaborata o oblikovanju cen izvajanja storitev obvezne javne službe oskrbe s pitno vodo;
9. Obravnava elaborata o odvajanju in čiščenju komunalne in padavinske odpadne vode;
10. Obravnava predloga nove ekonomske cene pomoči na domu in oblikovanje cene za uporabnika;
11. Poročilo o delu Medobčinskega inšpektorata in redarstva v letu 2018 za Občino Vitanje;
12. Ocena izvajanja občinskega programa varnosti Občine Vitanje;
13. Obravnava predloga odloka o ustanovitvi organa skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče;
14. Obravnava predloga rebalansa finančnega načrta Medobčinskega inšpektorata in redarstva za leto 2019;
15. Vloge občanov in organizacij;
16. Pobude in vprašanja;
17. Razno.

Pri obravnavi dnevnega reda je g. Slatinek podal pripombo, da naj bi gradivo za točko 13 pred obravnavo na občinskem svetu obravnavala komisija za socialna vprašanja. G. Poklič je pripomnil, da je vsebine dnevnega reda preobsežna za eno sejo in da bi bilo v prihodnje bolje pripraviti dve ločeni seji.

**Občinski svet je soglasno (9 ZA, 1 VZDRŽAN) potrdil predlagan dnevni red.**

**K tč. 4**

*Obravnava zaključnega računa proračuna za leto 2018;*

Zaključni račun je predstavila ga. Vodušek. G. Kuzman je povedal, da je zaključni račun obravnaval tudi odbor za premoženje, finance in gospodarska vprašanja in ga predlagal v sprejem občinskemu svetu. G. Pogorevc je izpostavil deljena mnenja o investiciji Kanalizacija in rekonstrukcija ceste Hočna-vrtec. Podal je podrobno analitično predstavitev stroškov investicije in spremljajočih projektov. Po razpravi o izvedbi in cenah, v kateri so sodelovali svetniki: Pogorevc, Slatinek, Hrovat, Poklič, Golenač, Kričaj, Zlodej in Ovčar, so glede izvedbe projektov sprejeli stališče, naj se investicije v posamezni projekt spremljajo tako, da je občinski svet seznanjen s posameznimi dodatnimi večjimi deli, ki so dodani investiciji. Z večino glasov (9 ZA, 1 PROTI) je občinski svet sprejel

**SKLEP: Občinski svet Občine Vitanje na svoji 4. redni seji dne 4. 4. 2019 sprejme zaključni račun proračuna Občine Vitanje za leto 2018.**

**K tč. 5**

*Obravnava poročila Nadzornega odbora Občine Vitanje;*

Poročilo je predstavila predsednica nadzornega odbora ga. Rančnik. Povedala je, da je nadzorni odbor opravljal nadzor zaključnega računa, investicij, sredstev za društva, donacij… Ugotovitve in priporočila odbora občinski upravi so bila sledeča: Investicijo Hočna-vrtec je potrebno zaključiti s prevzemom in pridobiti garancijo za dobro izvedbo del. Društva, ki pogodbene obveze dostave poročil o namenski porabi proračunskih sredstev v preteklem letu še niso izpolnila, je potrebno pozvati k izpolnitvi obveznosti. Potrebno je pripraviti pregled obveznosti Občine po končanih projektih. G. Poklič je predlagal, naj se končno poročilo investicije Hočna-vrtec pošlje svetnikom. Po razpravi so svetniki soglasno (10 ZA) sprejeli

**SKLEP: Občinski svet Občine Vitanje se je seznanil s poročilom Nadzornega odbora o pregledu zaključnega računa proračuna za leto 2018 in z letnim programom dela NO v letu 2018.**

**K tč. 6**

*Obravnava vloge in oblikovanje mnenja o kandidatki za ravnateljico OŠ Vitanje;*

Občinski svet je obravnaval vlogo Osnovne šole Vitanje za mnenje o kandidatki za ravnateljico. Občinski svet je soglasno (10 ZA) sprejel sklep

**SKLEP: Občinski svet Občine Vitanje izdaja na vlogo Osnovne šole Vitanje mnenje, da je kandidatka za ravnateljico, mag. Matilda Jakob, primerna in usposobljena za to funkcijo z obrazložitvijo predlagane vsebine.**

**K tč. 7**

*Obravnava predloga Letnega programa športa;*

Predsednik odbora za družbene dejavnosti g. Pogorevc je predstavil Letni program športa, ki ga je predhodno obravnaval in ga v isti vsebini predlagal v sprejem občinskemu svetu. Občinski svet je soglasno (10 ZA) sprejel

**SKLEP: Občinski svet Občine Vitanje na svoji 4. seji dne 4. 4. 2019 sprejme Letni program športa v Občini Vitanje za leto 2019 v predlagani vsebini.**

**K tč. 8**

*Obravnava predloga odloka o ustanovitvi svetov vaških in trške skupnosti Vitanje;*

Občinski svet je po kratki razpravi soglasno (10 ZA) sprejel

**SKLEP: Občinski svet Občine Vitanje na svoji 4. seji dne 4. 4. 2019 sprejme Odlok o ustanovitvi svetov vaških in trške skupnosti Občine Vitanje v predlagani vsebini.**

**K tč. 9**

*Obravnava predloga odloka o spremembi odloka o ustanovitvi delovnih teles Občinskega sveta Občine Vitanje;*

KVIAZ je predhodno obravnaval predloge sprememb odloka in dopolnitve predstavil občinskemu svetu. Občinski svet je soglasno (10 ZA) sprejel

**SKLEP: Občinski svet Občine Vitanje na svoji 4. seji dne 4. 4. 2019 sprejme Odlok o spremembi odloka o ustanovitvi delovnih teles občinskega sveta Občine Vitanje z naslednjimi vsebinskimi spremembami:**

**- imenovanjem Andraža Pogorevca v Odbor za premoženje, finance in gospodarska vprašanja,**

**- imenovanjem 6 članov Komisije za mlade v sestavi: Andraž Pogorevc – predsednik, Simon Golenač, Viljem Petaci, Anja Pogladič, David Slatinek in Sandi Hrovat,**

**- imenovanjem 5 članov Sveta za varstvo uporabnikov javnih dobrin v sestavi: Milan Ovčar – predsednik, Anton Slatinek, Magda Kos, Slavko Krajnc in Urban Vrhovnik.**

**K tč. 10**

*Imenovanje nadzornega odbora Komunale Vitanje;*

Predsednik KVIAZ-a g. Kričaj je predstavil predloge komisije za sestavo

Nadzornega odbora Komunale Vitanje. Občinski svet je soglasno (10 ZA) sprejel:

**SKLEP: Občinski svet Občine Vitanje na svoji 4. redni seji 4. 4. 2019 imenuje v nadzorni odbor Komunale Vitanje člane: Anton Kuzman, Janez Kričaj, Marjana Rančnik, Jože Brodej in Vili Oprešnik.**

**K tč. 11 in k tč. 12**

*Obravnava elaborata o oblikovanju cen izvajanja storitev obvezne javne službe oskrbe s pitno vodo;*

*in*

*Obravnava elaborata o odvajanju in čiščenju komunalne in padavinske odpadne vode;*

Komunala Vitanje je v skladu z uredbo občinskemu svetu v obravnavo predložila elaborat o izvajanju storitev obvezne javne službe oskrbe s pitno vodo in o izvajanju storitev odvajanja in čiščenja odpadne in padavinske vode. Elaborata je predstavil g. Peter Mauc, direktor Komunale Vitanje. Občinski svet se je seznanil z vsebino elaboratov. Predlagane cene komunalnih storitev so:

VODARINA: Vodarina 0,625 Eur/m3 in omrežnina 4,0838 Eur/mes

ODVODNJAVANJE ODPAD. VODE: Cena storitve 0,3015 Eur/m3 in omrežnina 3,983 Eur/mes

ČIŠČENJE ODPADNE VODE: Cena stor. 0,6489 EUR/m3 in omrežnina 3,1392 Eur/mes

ODVODNJAVANJE PADAV. VODE: Cena stor. 0,0712 Eur/m3 in omrežnina 0,0709 Eur/m3.

V razpravi je na vprašanja svetnikov Pokliča, Ovčarja, Kuzmana, Slatineka, Zlodeja, Pogorevca in svetnice Jeseničnikove odgovoril direktor Komunale. Izpostavili so občasen primanjkljaj pitne vode na višjih legah v Vitanju in ugotovili, da je tam potrebno planirati interventne odjeme z vzpostavitvijo dodatnih rezervoarjev. Občinski svet je soglasno (10 ZA) sprejel

**SKLEP št. 1: Občinski svet Občine Vitanje na svoji 4. seji dne 4. 4. 2019 potrjuje predložen elaborat o izvajanju storitev obvezne javne službe s pitno vodo in s tem nove predlagane cene v elaboratu.**

Občinski svet je sprejel z 10 ZA

**SKLEP št. 2: Občinski svet Občine Vitanje na svoji 4. seji dne 4. 4. 2019 potrjuje predložen elaborat o izvajanju storitev odvajanja in čiščenja odpadne in padavinske vode in s tem nove cene.**

**K tč. 13**

*Obravnava predloga nove ekonomske cene pomoči na domu in oblikovanje cene za uporabnika;*

Predlog sta predstavili direktorica ga. Irena Vozlič Stjepčević in vodja finančne službe Metka Hrastnik iz Lambrechtovega doma, ki za Občino Vitanje pogodbeno izvaja pomoč na domu. V razpravi so sodelovali svetniki Hrovat, Poklič, Slatinek, Golenač, Kuzman, Petaci in Kričaj. Občinski svet je soglasno (10 ZA) sprejel:

**SKLEP: Občinski svet je potrdil novo ekonomsko ceno efektivne ure socialno varstvene storitve pomoč družini na domu, ki jo izvaja Lambrechtov dom Slovenske Konjice, v višini 19,51 EUR/uro na delavnik, 25,24 EUR/uro na nedeljo in 26,75 EUR/uro na praznik.**

**Cene od 1. 5. 2019 dalje znašajo:**

**na delavnik 5,28 EUR/uro za uporabnika, subvencija Občine 14,23 EUR, to je 72,94%,**

**na nedeljo 11,11 EUR/uro za uporabnika, subvencija Občine 14,13 EUR, to je 55,98%,**

**na praznik 11,78 EUR/uro za uporabnika, subvencija Občine 14,97 EUR, to je 55,96%.**

**K tč. 14**

*Poročilo o delu Medobčinskega inšpektorata in redarstva v letu 2018 za Občino Vitanje;*

Poročilo je predstavila mag. Nataša Kos iz Medobčinskega inšpektorata in redarstva. V razpravi so sodelovali svetniki Poklič, Slatinek, Ovčar, Mauc, Kričaj, Fric, Petaci in ga. Kos. Izpostavili so vožnjo preveč naloženih tovornih vozil s preveliko osno obremenitvijo v času pomladanske odjuge, ki posledično uničujejo ceste. Ga. Kos je povedala, da lahko ukrepajo šele po postavitvi prometnih znakov. Občinskih svet je soglasno (10 ZA) sprejel

**SKLEP: Občinski svet Občine Vitanje se je na svoji 4. seji dne 4. 4. 2019 seznanil s poročilom o delu Medobčinskega inšpektorata in redarstva za leto 2018.**

**K tč. 15**

*Ocena izvajanja občinskega programa varnosti Občine Vitanje;*

Oceno in predstavitev sta podala g. Gorazd Fric in mag. Nataša Kos. Po kratki razpravi je občinski svet z večino glasov (9 ZA in 1 VZDRŽAN) sprejel

**SKLEP: Občinski svet Občine Vitanje se je na svoji 4. seji dne 4. 4. 2019 seznanil z oceno izvajanja občinskega programa varnosti Občine Vitanje za leto 2018.**

**K tč. 16**

*Obravnava predloga odloka o ustanovitvi organa skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče;*

Predlog odloka in razloge za pripravo odloka je predstavila mag. Nataša Kos.

Po razpravi, v kateri so sodelovali svetniki Poklič, Golenač in Slatinek, so svetniki z večino glasov (9 ZA in 1 VZDRŽAN) sprejeli:

**SKLEP: Občinski svet Občine Vitanje je na svoji 4. seji dne 4. 4. 2019 sprejel Odlok o ustanovitvi organa skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče v prvem branju.**

**K tč. 17**

*Obravnava predloga rebalansa finančnega načrta Medobčinskega inšpektorata in redarstva za* *leto 2019;*

O vsebini točke je občinski svet seznanila ga. Nataša Kos. Po kratki razpravi je svet soglasno (10 ZA) sprejel

**SKLEP: Občinski svet Občine Vitanje na svoji 4. seji dne 4. 4. 2019 sprejme in potrdi Rebalans finančnega načrta Medobčinskega inšpektorata in redarstva občin Dobje, Dobrna, Oplotnica, Sl. Konjice, Šentjur, Vitanje, Zreče za leto 2019 v predlagani vsebini.**

**K tč. 18 in k tč. 19**

*Vloge občanov in organizacij;*

*Pobude in vprašanja;*

1. G. Slatinek je izpostavil projekt Fontana. G. Hrovat je povedal, da bo o tem razpravljal svet trške skupnosti in kasneje tudi občinski svet.
2. G. Kričaj je vprašal, kdaj se pričakuje začetek investicij na cestah. G. Gorazd Fric je pojasnil, da so odobrena sredstva za investicijo ceste na Paki in se pripravlja razpisna dokumentacija. Za drugo investicijo most Fužine je bilo odobreno sofinanciranje. Po predvidevanjih bo začetek investicije v mesecu maju. Na Ljubnici še čakajo na podpise izjav o soglašanju lastnikov zemljišč odsekov.
3. G. Golenač je vprašal o vzdrževanju privatnih odsekov. G. Hrovat je povedal, da je en ogled že bil in da se vloge še zbirajo.
4. G. Kuzman je izpostavil za nočni promet motečo javno razsvetljavo ob avtobusni postaji v Sp. Doliču. Po krajši razpravi so svetniki zadolžili Občino, da za večjo varnost predlaga redukcijo omenjene osvetlitve.
5. Ga. Rančnik je postavila vprašanje o prosto ležečih ceveh na terenu. G. Mauc je povedal, da so cevi pripravljene za vgradnjo.

**K tč. 20**

*Razno;*

1. Vloga Komunale Vitanje za odprodajo že amortiziranih osnovnih sredstev (dotrajane avto prikolice in pometalnega stroja Karcher KM 100/100).

Občinski svet je soglasno (10 ZA) sprejel

**SKLEP: Občinski svet daje Komunali Vitanje soglasje k odprodaji že amortiziranih osnovnih sredstev (dotrajane avto prikolice in pometalnega stroja Karcher KM 100/100).**

Direktor Peter Mauc je tudi seznanil svetnike, da je Komunala prevzela v upravljanje javno razsvetljavo v kraju.

1. Občinski svet se je seznanil z osnutkom pogodbe z odvetnikom Markom Cukom. Po razpravi, v kateri so sodelovali svetniki Poklič, Slatinek, Kuzman. Občinski svet je v večini sprejel

**SKLEP: Občinski svet predlaga ponovno preveritev cen ostalih morebitnih ponudnikov.**

1. Podžupan g. Hrovat je svetu predstavil namero Varstveno delovnega centra Šentjur, da ob sodelovanju občin Slovenske konjice, Vitanje in Zreče pristopi k gradnji stanovanjske skupnosti v Slovenskih Konjicah, ki bo namenjena varovancem vseh treh občin. Občinski svet je sprejel stališče, da bo o sodelovanju odločil na naslednji seji.
2. Podžupan g. Hrovat je Občinski svet se je seznanil z informacijo Zdravstvenega doma Slov. Konjice o nakupu reševalnega vozila za potrebe območja urgentnega centra. Po krajši razpravi so svetniki soglasno sprejeli

SKLEP: Občinski svet Občine Vitanje se je seznanil in podpira nakup reševalnega vozila po predlogu ugodnega nakupa preko občinskega proračuna, ki dejansko ne bo obremenjen.

1. G. Hrovat je seznanil občinski svet z možnostmi novih priključitev na sistem širokopasovnega omrežja elektronskih komunikacij. Vloge zbira g. Gorazd Fric.
2. Podžupan g. Horvat je seznanil svetnike z željo postavitve vetrnih elektrarn na Paškem Kozjaku, ki bi jih postavilo podjetje Dravske elektrarne na Paškem Kozjaku.
3. G. Hrovat je čestital predsednikom vaških in trške skupnosti so prejeli k izvolitvi in napovedal, da bi v bližnji prihodnosti .
4. G. Kričaj je predlagal občinskemu g. županu želel čim hitrejše okrevanje.
5. G. Pogorevc se je zahvalil sodelujočim za pomoč pri zadnji urgentni reševalni akciji in povabil na delavnico prve pomoči in uporabe avtomatskega defibrilatorja, ki jo bo organiziral krajevni odbor Rdečega križa v bližnji prihodnosti.
6. G. Peter Mauc je prisotne povabil na čistilno akcijo 13. 4. 2019.

Seja se je zaključila ob 22.00 uri. Seja je bila tonsko posneta.

Zapisala: Podžupan

Romana Holobar Milan HROVAT